Siôn Jobbins

Awdur, gwleidydd ac academydd ydy **Siôn Jobbins** (ganwyd, Kitwe, Sambia, 16 Chwefror 1968). Mae'n gydolygydd y cylchgrawn Cambrian Magazine  sy'n gylchgrawn cenedlaethol, annibynnol Saesneg. Ar hyn o bryd mae'n Swyddog Datblygu'r Gyfraith, Gwleidyddiaeth, Gwyddorau Cymdeithasol, ac Athroniaeth ym Mhrifysgol Aberystwyth.

Ei weledigaeth ef oedd Parêd Gŵyl Dewi Aberystwyth a sefydlwyd ganddo yn 2013; sefydlwyd gorymdeithiau tebyg mewn sawl tref yn dilyn hynny, gan gynnwys Pwllheli, Caerfyrddin a Chaergybi.

## Awdur
Ymhlith y llyfrau mae wedi'u hysgrifennu mae *The Welsh National Anthem* a'r gyfres *The Phenomenon of Welshness*: '*How Many Aircraft Carriers Would an Independent Wales Need?*' ac '*Is Wales Too Poor to Be Independent?*'''

Yn ei lyfrau gwleidyddol mae Siôn Jobbins weithiau'n troedio'r ffin denau rhwng pryfocio a chythruddo. Yn *The Phenomenon of Welshness* mae'n sôn am Frad y Llyfrau Gleision, dyfeisio Dydd Santes Dwynwen, radio answyddogol Cymraeg y 1960au, yr angen am brotestiadau iaith, Cymreictod cyfnewidiol Caerdydd ac Abertawe, a'r posibilrwydd o gael teulu brenhinol Cymreig newydd.

Mae'n olygydd toreithiog ar yr Wicipedia Cymraeg, a'i syniad ef, yn Ebrill 2018, oedd #wici365, lle mae awduron yn ceisio creu un erthygl y dydd.

## Gweithredu
Mae Jobbins wedi bod yn weithgar yng ngwleidyddiaeth a diwylliant Cymru a'r Gymraeg ers ei arddegau hwyr.

### Plaid Cymru
Roedd yn Gadeirydd Mudiad Ieuenctid Plaid Cymru am gyfnod yn yr 1990au cynnar. Bu iddo fod yn gynghorydd Gyngor Tref Aberystwyth yn 1996 gan ddod yn Faer Aberystwyth am 1999-2000.

Safodd fel ymgeisydd Plaid Cymru yn Etholiad Cyffredinnol y Deyrnas Unedig, 2001 ar gyfer seddd Gogledd Caerdydd. Daeth yn bedwerydd gan gadw ei ernes.

Safodd eto fel ymgeisydd Plaid Cymru yn Etholiad Cynulliad Cymru 2003 ar gyfer sedd Preseli Penfro lle ddaeth yn drydydd.

### Ymgyrch dotCYM
Yn 2007 sefydlodd ac arweiniodd ymgyrch i ennill Parth Lefel Uchaf ar y we, sef, cais dotCYM a sefydlwyd, maes o law yn 2013, fel .cymru. Yn cydweithio ag e oedd Maredudd ap Gwyndaf.

### YesCymru
Bu'n un o sylfaenwyr YesCymru yr ymgyrch dorfol dros ennill annibyniaeth i Gymru. Lansiwyd y mudiad yn swyddogol ym mis Chwefror 2016. Ym mis Awst 2018, adeg Eisteddfod Genedlaethol Cymru Caerdydd 2018 cychwynodd Radio YesCymru ddaeth yn bodlediad am y mudiad annibyniaeth.

Ym mis Tachwedd 2018 daeth yn Gadeirydd ar y mudiad gan arwain y mudiad ar adeg o dwf anghygoel a sawl gorymdaith llwyddiannus dorfol dros annibyniaeth yng Nghaerdydd (Mai 2019), Caernarfon (Gorffennaf 2019), a Merthyr Tuful (Medi 2019) ac yna yn ystod cyfnod [Covid-19) yn 2020 a 2021. Bu iddo sefyll lawr fel Cadeirydd ym mis Gorffennaf 2021.

## Amrywiol
Bu'n aelod o'r band [Edrych am Jiwlia pan oedd yn ei ieuenctid. Mae ganddo dri o blant, Elliw, Gwenno, ac Owain.

## Oriel 

Gorymdaith Genedlaethol Cyntaf AUOB Cymru a Yes Cymru, Caerdydd 2019 Wales 11.jpg|Ccadeirydd YesCymru yn annerch oddeutu 2,500 o dorf ar orymdaith Yes Cymru a AUOB; Mai 2019.
Pared Dewi Sant St David's Day Parade Aberystwyth Ceredigion Cymru Wales 2017 28.jpg|Jobbins ym Mharêd Gŵyl Dewi Aberystwyth, 2017.
Phenomenon of Welshness, The Or, 'How Many Aircraft Carriers Would an Independent Wales Need '.jpg|Phenomenon of Welshness Cyfrol 1
Phenomenon of Welshness 2, The Or 'Is Wales Too Poor to Be Independent '.jpg|Phenomenon of Welshness Cyfrol 2
Siôn Jobbins yn Eisteddfod Genedlaethol Tregaron 2022.jpg|Cael ei urddo i'r Orsedd yn Eisteddfod Genedlaethol Tregaron 2022

## Cyfeiriadau
## Dolenni allanol
* 

Categori:Genedigaethau 1968
Categori:Cenedlaetholdeb Cymreig
Categori:Gwleidyddion yr 20fed ganrif o Gymru
Categori:Llenorion Saesneg o Gymru
Categori:Llenorion yr 20fed ganrif o Gymru
Categori:Llenorion yr 21ain ganrif o Gymru
Categori:Ysgolheigion Cymraeg
Categori:Pobl o Aberystwyth
Categori:Defnyddwyr Wicipedia o Gymru
Categori:Pobl o Gaerdydd
Categori:Pobl addysgwyd yn Ysgol Gyfun Gymraeg Glantaf
Categori:Gwleidyddion yr 21ain ganrif o Gymru